**Csákberény Község Önkormányzat Képviselő-testületének**

**8/2020. (X.1.) önkormányzati rendelete**

**a 2020. évi szociális tűzifa támogatás helyi szabályairól**

Csákberény Község Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 132. § (4) bekezdésének g) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. A rendelet hatálya**

**1. §** A rendelet hatálya kiterjed Csákberény község közigazgatási területén életvitelszerűen élő és ott lakcímmel rendelkező állampolgárokra.

**2. A támogatás feltételei**

**2. §** (1) Az önkormányzat tűzifa formájában egyszeri, vissza nem térítendő természetbeni támogatást nyújt elsősorban annak a személynek, aki

a) a szociális igazgatásról és szociális ellátásokról szóló 1993. évi III. törvény (a továbbiakban: Sztv.) alapján aktív korúak ellátására, vagy időskorúak járadékára jogosult;

b) Csákberény Község Önkormányzat Képviselő-testületének a pénzbeli és természetbeni támogatások rendszeréről, valamint a személyes gondoskodást nyújtó szociális és gyermekjóléti ellátásokról szóló 3/2015. (II.27.) önkormányzati rendelete alapján 2020. évben települési támogatásban részesül;

c) a gyermekek védelméről és a gyámügyi igazgatásról szóló 1997. évi XXXI. törvényben meghatározottaknak megfelelően halmozottan hátrányos helyzetű gyermeket nevel.

(2) Az (1) bekezdésben foglaltakon kívül az Önkormányzat támogatást biztosíthat annak, aki

a) közfoglalkoztatásban vesz részt;

b) 3 vagy annál több gyermeket nevel;

c) egyedül élő nyugdíjas;

d) gyermekét egyedül nevelő szülő.

(3) A támogatás ugyanazon ingatlanban élő kérelmezők közül csak egy személynek állapítható meg, függetlenül a lakásban élő személyek és a háztartások számától.

(4) A kérelmező legfeljebb 5 m3 tűzifa támogatásban részesülhet.

**3. §** Nem jogosult a támogatás igénybevételére az a személy, aki tűzifával nem fűthető ingatlanban él.

**3. A támogatás igénylésének menete**

**4. §** (1) A támogatás megállapítása iránti eljárás a rendelet 1. melléklete szerinti kérelemre indul.

(2) A kérelmeket 2020. november 16. napjáig lehet a Csókakői Közös Önkormányzati Hivatalhoz benyújtani.

(3) A kérelmek elbírálása a Polgármester hatáskörébe tartozik, aki a beérkezett kérelmekről 2020. december 16. napjáig határozattal dönt.

(4) A döntést követő 5 munkanapon belül a polgármester gondoskodik a tűzifa kiszállításáról.

(5) A tűzifa átvételét a támogatott a rendelet 2. mellékletét képező átvételi elismervény aláírásával igazolja.

**5. §** A támogatás kizárólagos forrása a Belügyminiszter döntése szerint az Önkormányzat számára megállapított kiegészítő támogatás, valamint az Önkormányzat által biztosított saját forrás. A forrás felhasználását követően benyújtott kérelmeket – függetlenül attól, hogy azok a 2. § meghatározott feltételeknek megfelelnek-e és a 4. §-ban meghatározott határidőre érkeztek-e – el kell utasítani.

**4. Záró rendelkezések**

**6. §** Ez a rendelet a kihirdetést követő napon lép hatályba.

**7. §** Hatályát veszti

a 2019. évi szociális tűzifa támogatás helyi szabályairól szóló 9/2019. (IX.23.) önkormányzati rendelet.

**Dr. Vécsei László Vilmos Dornyi Sándor**

**polgármester helyettes jegyző**

Csákberény Község Önkormányzat Képviselő-testületének az önkormányzat 2020. évi költségvetéséről szóló 4/2020. (II.19.) önkormányzati rendelet módosításáról szóló 7/2020. (X.1.) önkormányzati rendeletét a mai napon kihirdettem.

Csákberény, 2020. október 1.

Dornyi Sándor

helyettes jegyző

1. melléklet a …./2020. (…...) önkormányzati rendelethez

**Kérelem**

Alulírott (név) (szül. hely és idő: )

Csákberény,………… u. …………….. sz. alatti lakos kérem, hogy részemre a 2020. évi szociális tűzifa támogatás helyi szabályairól szóló …./2020. (…...) önkormányzati rendelet alapján szíveskedjenek természetbeni juttatásként tűzifát biztosítani.

A tűzifa támogatásra a rendelet szerint azért vagyok jogosult, mert:\*

a) aktív korúak ellátásában részesülök, vagy időskorúak járadékára vagyok jogosult, a megállapító határozat száma: ,

b) 2020. évben települési támogatásban részesülök, a megállapító határozat száma:. ,

c) halmozottan hátrányos helyzetű gyermeket nevelek, a megállapító határozat száma: ,

d) közfoglalkoztatásban veszek részt, a munkáltatóm megnevezése: .,

e) 3 vagy annál több gyermeket nevelek, gyermekeim adatai:

1. Név: , szül.idő: ,
2. Név: , szül.idő: ,
3. Név: , szül.idő: ,
4. Név: , szül.idő: ,

f) gyermekemet egyedül nevelem,

g) egyedül élő nyugdíjas vagyok.

\* *(megfelelő aláhúzandó és kitöltendő.)*

Csákberény, 2020. ………………

kérelmező

|  |
| --- |
| A szociális ellátás folyósítását igazolom.  Csákberény, 2020.  ügyintéző |
| A Polgármester döntése:  A kérelmező részére ……………………………….. CSB/…………/2020. számú határozatommal …………. m3 tűzifát biztosítottam vissza nem térítendő természetbeni juttatásként.  Csákberény, 2020.  polgármester |
|  |

1. melléklet a …/2020. (……) önkormányzati rendelethez

**Átvételi elismervény**

Alulírott (név) (szül. hely és idő: )

Csákberény,………… u. …………….. sz. alatti lakos aláírásommal elismerem, hogy a mai napon Csákberény Község Önkormányzat Képviselő-testületének **a 2020. évi szociális tűzifa támogatás helyi szabályairól** **szóló ……/2020. (------.) önkormányzati rendelete alapján** megállapított természetbeni juttatásként ………. m3 mennyiségű tűzifát átvettem.

Csákberény, 2020. ……………………………….

aláírás

Csákberény Község Önkormányzat Képviselő-testületének az önkormányzat 2020. évi költségvetéséről szóló 4/2020. (II.19.) önkormányzati rendelet módosításáról szóló 7/2020. (X.1.) önkormányzati rendeletét a mai napon kihirdettem.

Csákberény, 2020. október 1.

Dornyi Sándor

helyettes jegyző